4. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 278 της 13/25 Απρ. 1979 (ΦΕΚ Α' 81) Περί ορισμού Οργανικών θέσεων επί σχέσει εργασίας Ιδιωτικού Δικαίου εις την Υπηρεσίαν Πολεμικής Βιομηχανίας (ΥΠΟΒΙ) του Υπουργείου Εθνικής Αμύνης. Έχοντες υπ' όψει: 1.Την διάταξιν του άρθρ. 19 παρ. 1 του Ν.Δ. 58/68 "περί Υπουργείου Εθνικής Αμύνης κ.λ.π.", προστεθείσαν δια του άρθρ. 1 του Νόμ. 531/77 "περί τροποποιήσεως και συμπληρώσεως του Ν.Δ. 58/68 κλπ". 2.Τα άρθρ. 2 παρ. ΙΙ.Ι και 3 παρ. Ι της υπ' αριθ. Φ. 010/355719/Σ. 11.10.78 (ΦΕΚ 895/12.10.78 τ.Β') κοινής αποφάσεως Πρωθυπουργού και Υπουργού Εθνικής Αμύνης "περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης". 3.Την υπ' αριθ. 168/1979 Γνωμοδότησιν του Συμβουλίου της Επικρατείας, προτάσει του Υφυπουργού Εθνικής Αμύνης και των Υπουργών Προεδρίας της Κυβερνήσεως και Οικονομικών, αποφασίζομεν: Άρθρ.1.-1."Ορίζονται θέσεις ειδικού επιστημονικού, τεχνικού και βοηθητικού προσωπικού με σχέση εργασίας Ιδιωτικού Δικαίου για τις ανάγκες της Υπηρεσίας Πολεμικής Βιομηχανίας (ΥΠΟΒΙ), ως εξής: Α.Ειδικό Επιστημονικό Προσωπικό. α.13 θέσεις Μηχανολόγων ή Ηλεκτρολόγων Μηχανικών ή Μηχανικών Παραγωγής, από τους οποίους: Ι)5  Μηχανολόγοι  ή  Ηλεκτρολόγοι  Μηχανικοί ή Μηχανικοί Παραγωγής Διπλωματούχοι Ελληνικού Πολυτεχνείου ή κάτοχοι Πτυχίου Πανεπιστημίου του Εξωτερικού, τουλάχιστον MASTER OF SCIENCE (M.SC) ή ισότιμου, στα αντικείμενα των MECHANICAL ή INDUSTRIAL ή ELECTRICAL ENGINEERING με πολύ καλή γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστον δύο χρόνων σε Βιομηχανικές Μονάδες, ως Τεχνικοί Διευθυντές ή Διευθυντές Παραγωγής ή Διευθυντές Επιθεώρησης Ποιοτικού Ελέγχου Εργασιών ή Προϊστάμενοι Τμήματος Μελετών ή στελέχη παραγωγικών δραστηριοτήτων (Συνεργεία επισκευής-κατασκευής κινητήτων, Μηχανουργεία, Εργαστήρια κ.λ.π.). 2)3Μηχανολόγοι ή Ηλεκτρολόγοι Μηχανικοί ή Μηχανικοί Παραγωγής, Διπλωματούχοι Ελληνικού Πολυτεχνείου ή κάτοχοι Πτυχιούχοι MASTER' S ή ισοτίμου Πανεπιστημίου του Εξωτερικού στα αντικείμενα των MECHANICAL ή INDUSTRIAL ή ELECTRICAL ENGINEERENG, με άριστη γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστον δύο χρόνων σε Βιομηχανικές Μονάδες, ως Γενικοί Διευθυντές ή Τεχνικοί Διευθυντές ή Διευθυντές Παραγωγής ή Διευθυντές Επιθεώρησης Ποιοτικού Ελέγχου Εργασιών ή Προϊστάμενοι Τμήματος Μελετών. 3)2Μηχανολόγοι ή Ηλεκτρολόγοι Μηχανικοί ή Μηχανικοί Παραγωγής, Διπλωματούχοι Ελληνικού Πολυτεχνείου ή κάτοχοι Πτυχίου Πανεπιστημίου του Εξωτερικού, τουλάχιστον PROFESSIONAL DEGREE (PR.D) ή ισότιμου, στα αντικείμενα των MECHANICAL ή INDUSTRIAL ή ELECTRICAL ENGINEERING, με άριστη γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστον δύο χρόνων, σε Βιομηχανικές Μονάδες, ως Γενικοί Διευθυντές ή Τεχνικοί Διευθυντές ή Διευθυντές Παραγωγής ή Διευθυντές Επιθεώρησης Ποιοτικού Ελέγχου, ή εμπειρία τουλάχιστον ενός χρόνου σε εργασία, Έρευνας και Ανάπτυξης σε τομείς σχετικούς με την ειδικότητά τους. 4)Ένας (1)Ηλεκτρολόγος Μηχανικός, Διπλωματούχος Ελληνικού Πολυτεχνείου ή ισοτίμου Πανεπιστημίου του Εξωτερικού στον τομέα του ELECTRONICS ENGINEERING, ή Ραδιοηλεκτρολόγος Α'. Πτυχιούχος Ελληνικού Πανεπιστημίου ή ισότιμου Πανεπιστημίου του Εξωτερικού, κάτοχος Διδακτορικού Διπλώματος ή Πτυχίου MASTER' S στο αντικείμενο σχεδίασης Ψηφιακών και Αναλογικών Συστημάτων HARDWARE και SOFTWARE με πολύ καλή γνώση της Αγγλικής, γλώσσας και ερευνητική εμπειρία, αποδεικνυομένη από ανάλογες επιστημονικές ανακοινώσεις, καλή επίσης γνώση της αγοράς ηλεκτρονικών μηχανημάτων και εξαρτημάτων, καθώς και άριστη γνώση Προγραμματισμού ηλεκτρονικών υπολογιστών και ειδικώτερα της γλώσσας FORTRAN. 5)2Ειδικοί Επιστήμονες από τις παραπάνω ειδικότητες, αναγνωρισμένου κύρους (Καθηγητές Πανεπιστημίων, Διευθυντές Κέντρων Ερευνών ή υπεύθυνοι εργασιών Έρευνας και Ανάπτυξης συγκεκριμένων υλικών ή μέσων υψηλής τεχνολογίας), που θα προσληφθούν για ειδικό έργο μεγάλης αξίας για τις Ένοπλες Δυνάμεις. β.3 θέσεις Ηλεκτρονικών Μηχανικών, από τους οποίους: (Αντί για τη σελ. 74,403(β) Σελ. 74,403(γ) Τεύχος 1392 Σελ. 103 Πολεμική Βιομηχανία 36.Α.ι.4 Ι)Ένας (1) Ηλεκτρονικός Μηχανικός, Διπλωματούχος Ελληνικού Πολυτεχνείου ή κάτοχος Πτυχίου MASTER' S η ισότιμου Πανεπιστημίου του Εξωτερικού στον τομέα του ELECTRONICS ENGINEERING με άριστη γνώση της Αγγλικής και προϋπηρεσία τουλάχιστο δύο χρόνων, στη σχεδίαση, κατασκευή και ποιοτικό έλεγχο ηλεκτρονικού γενικά υλικού τη σύνταξη προγραμμάτων και σε επεκτάσεις και τροποποιήσεις υπολογιστικών αεροσκαφών και συσκευών εδάφους. 2)Ένας (1) Ηλεκτρονικός Μηχανικός, Διπλωματούχος Ελληνικού Πολυτεχνείου ή κάτοχος Πτυχίου MASTER' S ή ισότιμου Πανεπιστημίου του Εξωτερι-κού στον τομέα του ELECTRONICS ENGINEERING, με άριστη γνώση της Αγγλικής γλώσσας και προϋπηρεσία τουλάχιστο δύο χρόνων, στον τομέα κατασκευής και ποιοτικού ελέγχου ηλεκτρονικού υλικού, και ειδικώτερα στον έλεγχο ηλεκτρονικών απαιτήσεων κάτω από δυσμενείς συνθήκες περιβάλλοντος, καθώς και στην αξιολόγηση, οργάνωση και εκπόνηση μελετών για την καλύτερη χρησιμοποίηση των συστημάτων παραγωγής και ποιοτικού ελέγχου τηλεπικοινωνιακού και γενικά ηλεκτρονικού υλικού. 3)Ένας (1) Ραδιοηλεκτρολόγος, κάτοχος Πτυχίου Ελληνικού Πανεπιστημίου ή ισότιμου του Εξωτερικού με δίπλωμα MASTER' S στον τομέα ELECTRONICS ENGINEERING, με εξειδίκευση στα τηλεπικοινωνιακά συστήματα ραδιοφωνικών συχνοτήτων ή κεραιών και πολύ καλή γνώση της Αγγλικής γλώσσας, του προγραμματισμού ηλεκτρονικών υπολογιστών και της γλώσσας FORTRAN. γ.Μία (1) θέση Πυρηνικού Φυσικού, Διπλωματούχου Ελληνικού Πολυτεχνείου ή Πανεπιστημίου ή ισότιμου Πανεπιστημίου του Εξωτερικού, κάτοχου Διδακτορικού Διπλώματος στο αντικείμενο της Πυρηνικής Φυσικής ή Πυρηνικής Τεχνολογίας, με πολύ καλή γνώση της Αγγλικής και πολυετή ερευνητική εμπειρία σε Ιδρύματα ή Κέντρα Ερευνών στην Ελλάδα ή το Εξωτερικό. δ.4 θέσεις Χημικών Μηχανικών ή Χημικών ή Φυσικοχημικών, από τους οποίους: 1)Ένας (1) Χημικός Μηχανικός ή Χημικός ή Φυσικοχημικός, Διπλωματούχος Ελληνικού Πολυτεχνείου ή Πανεπιστημίου ή αντίστοιχης Ανώτατης Σχολής Εξωτερικού, με πτυχίο τουλάχιστον BACHELOR OF SCIENCE ή ισοτίμου στον τομέα των CHEMICAL ENGINEERING με πολύ καλή γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστο δύο χρόνων στη παραγωγή εκρηκτικών υλών, τη σχεδίαση πυρομαχικών και τις γομώσεις βλημάτων. Σελ. 74,404(γ) Τεύχος 1392 Σελ. 104 2)Ένας (1) Χημικός Μηχανικός ή Χημικός ή Φυσικοχημικός, Διπλωματούχος Ελληνικού Πολυτεχνείου ή Πανεπιστημίου ή κάτοχος πτυχίου τουλάχιστο MASTER'S ή ισότιμου Πανεπιστημίου του Εξωτερικού στους τομείς του CHEMICAL ENGINEERING ή PHYSICAL CHEMISTRY, με πολύ καλή γνώση μιας από τις γλώσσες Αγγλικής, Γαλλικής, Γερμανικής και προϋπηρεσία, είτε δύο χρόνων τουλάχιστο στη σύσταση και επεξεργασία συνθετικών υλών που χρησιμοποιούνται στα αεροσκάφη ή άλλα επίγεια μέσα, είτε τριών χρόνων τουλάχιστο στα προωθητικά καύσιμα πυραύλων και την κατασκευή ξηρών στοιχείων ή σε εργασίες Έρευνας και Ανάπτυξης στον τομέα εφαρμογής ακτίνων LASER. 3)Ένας (1) Χημικός Μηχανικός ή Χημικός, Διπλωματούχος Ελληνικού Πανεπιστημίου ή Πολυτεχνείου ή αντίστοιχης ισότιμης Ανώτατης Σχολής Εξωτερικού, με πολύ καλή γνώση της Αγγλικής γλώσσας και προϋπηρεσία τουλάχιστο τριών χρόνων στη χημική ανάλυση. 4)Ένας (1) Χημικός Μηχανικός ή Χημικός, Διπλωματούχος Ελληνικού Πανεπιστημίου ή Πολυτεχνείου ή αντίστοιχης ισότιμης Ανώτατης Σχολής Εξωτερικού, με πολύ καλή γνώση της Αγγλικής γλώσσας και προϋπηρεσία τουλάχιστον τριών χρόνων σε παραγωγικές διαδικασίες χημικής Βιομηχανίας. ε.2 θέσεις Ναυπηγών Διπλωματούχων Ελληνικού Πολυτεχνείου ή Πανεπιστημίου του Εξωτερικού, με πτυχίο τουλάχιστο MASTER' S ή ισότιμου στον τομέα SHIPBUILDING, με πολύ καλή γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστο δύο χρόνων σε ναυτικές κατασκευές. στ.2 θέσεις Αεροναυπηγών Μηχανικών, από τους οποίους: 36.36.Α.ι. 4 Πολεμική Βιομηχανία 1)Ένας (1) Αεροναυπηγός Μηχανικός, κάτοχος Πτυχίου MASTER' S ή ισότιμου Πανεπιστημίου του Εξωτερικού στον τομέα AERONAUTICAL ENGINEERING, με άριστη γνώση μιας από τις γλώσσες Αγγλικής, Γαλλικής, Γερμανικής, προϋπηρεσία τουλάχιστο τριών χρόνων στον τομέα της μηχανικής των πτήσεων, και ειδικώτερα στην ανάπτυξη μεθοδολογίας πιστοποίησης νέων διαμορφώσεων αεροσκαφών, καθώς και στον υπολογισμό αεροπορικών κατασκευών, εκπόνηση μελετών αντοχής του αεροσκάφους μετά από τροποποίηση ή εγκατάσταση νέων συστημάτων ή αλλαγή διαμόρφωσής του και τέλος ικανότητες για διερεύνηση αστοχιών δομικών στοιχείων των αεροσκαφών. 2)Ένας (1) Αεροναυπηγός Μηχανικός, κάτοχος Διδακτορικού Διπλώματος Πανεπιστημίου του Εξωτερικού στον τομέα του AERONAUTICAL ENGINEERING, με άριστη γνώση μιας από τις γλώσσες Αγγλικής, Γαλλικής, Γερμανικής και προϋπηρεσία τουλάχιστο τριών χρόνων σε Κέντρα Έρευνας και Ανάπτυξης στον τομέα Μηχανικής των Πτήσεων Βαλλιστικών ή κατευθυνόμενων Βλημάτων. ζ.Μία (1) θέση Οικονομολόγου, Διπλωματούχου της ΑΣΟΕ ή ΠΑΣΠΕ ή Α.Β.Σ. ή Πανεπιστημίου του Εξωτερικού με Πτυχίο MASTER' S ή ισότιμου στον τομέα των ECONOMICS και τουλάχιστο BACHELOR ή ισότιμου στον τομέα των ACCOUNTING, με πολύ καλή γνώση μιας από τις γλώσσες Αγγλικής, Γαλλικής, Γερμανικής, και προϋπηρεσία τουλάχιστο πέντε χρόνων, ως Οικονομικός Ελεγκτής-Κοστολόγος (FINANCIAL AUDITOR) σε Ελληνικές ή Ξένες Επιχειρήσεις ή Βιομηχανίες. η.Μία (1) Θέση Νομικού, Διπλωματούχου Νομικής Σχολής Πανεπιστημίου, με πολύ καλή γνώση μιας από τις γλώσσες Αγγλικής, Γαλλικής, Γερμανικής και εξειδίκευση ή εμπειρία τριών τουλάχιστο χρόνων στο Εμπορικό Δίκαιο. Β.Τεχνικό Προσωπικό. α. 4 θέσεις Ηλεκτρονικών, Πτυχιούχων Ανώτερης Δημόσιας Σχολής Ηλεκτρονικών ή ισότιμης Σχολής της Ελλάδας ή του Εξωτερικού, με καλή γνώση της Αγγλικής γλώσσας και εργαστηριακή προϋπηρεσία τουλάχιστο ενός χρόνου στα συστήματα τηλεπικοινωνίας και επισκευές τελευταίου τύπου ηλεκτρονικών μηχανημάτων. β.Μία (1) θέση Μηχανολόγου Β'. Πτυχιούχου Ανώτερης Δημόσιας Σχολής Μηχανολόγων ή ισότιμης Σχολής της Ελλάδας ή του Εξωτερικού, με καλή γνώση της Αγγλικής γλώσσας. γ.Μία (1) θέση Ραδιοτεχνίτη, Πτυχιούχου Μέσης Δημόσιας Τεχνικής Σχολής της Ελλάδας ή ισότιμης του Εξωτερικού ή αντίστοιχης της ΣΕΤΤΗΛ ή κατόχου άδειας για άσκηση επαγγέλματος από το αρμόδιο Υπουργείο, με καλή γνώση της Αγγλικής γλώσσας και προϋπηρεσία σε συστήματα τηλεπικοινωνιών. δ. 2 θέσεις Μηχανοτεχνιτών, Πτυχιούχων κατώτερης ή Μέσης Τεχνικής Σχολής ειδικότητας Μηχανολόγου, με βασική γνώση της Αγγλικής γλώσσας. ε.Μία (1) θέση Ηλεκτροτεχνίτη ΣΤ' ειδικότητας (Σταθμοί-Υποσταθμοί), με βασική γνώση της Αγγλικής γλώσσας. στ. 4 θέσεις Εργατών Χημικής Βιομηχανίας (Χειριστές μηχανημάτων παραγωγής Χημικής Βιομηχανίας), με απολυτήριο Δημοτικού Σχολείου. ζ.Μία (1) θέση Εργοδηγού-Βοηθού Χημείου, Πτυχιούχου Μέσης Σχολής, με βασική γνώση της Αγγλικής γλώσσας. Γ.Βοηθητικό Προσωπικό. α. 4 θέσεις πρόσθετων Χωροφυλάκων ή Αστυφυλάκων ή ατόμων που έχουν εμπειρία σε θέματα ασφάλειας χώρων, εγκαταστάσεων κλπ. β.Μία (1) θέση Νοσοκόμου με προϋπηρεσία τουλάχιστον δύο χρόνων σε Δημόσιο ή Ιδιωτικό Νοσηλευτικό Ίδρυμα, Πτυχιούχου Σχολής αναγνωρισμένης από το Κράτος, για την εκτέλεση βοηθητικής υγειονομικής υπηρεσίας στο εργοστάσιο. γ.Μία (1) θέση Καθαρίστριας, με απολυτήριο Δημοτικού Σχολείου. δ.2 θέσεις Εργατών Γενικών Εργασιών, με απολυτήριο Δημοτικού Σχολείου. 2.Το επίπεδο γνώσης της ξένης γλώσσας, που αναφέρεται στις υποπαραγράφους της πρώτης παραγράφου, διαπιστώνεται μετά από εξετάσεις των υποψηφίων, γραπτές και προφορικές. Τις εξετάσεις διενεργεί αρμόδια επιτροπή της ΥΠΟΒΙ, που η σύνθεσή της καθορίζεται από αυτή. 3.Όπου για την κατάληψη θέσης απαιτείται προϋπηρεσία, αυτή αποδεικνύεται μόνο με γραπτή βεβαίωση της υπηρεσίας ή του φορέως περί της δραστηριότητας στην οποία απασχολήθηκε ο υποψήφιος". Το άρθρ. 1, που είχε αντικατασταθεί από το Π.Δ. 1260/1981 (ΦΕΚ Α' 310), αντικαταστάθηκε και πάλι ως άνω από το άρθρο μόνο του Π.Δ. 11/16-16 Ιαν. 1984 (ΦΕΚ Α' 5). (Αντί για τη σελ. 74,405(β)  Σελ. 74,405(γ) Τεύχος 1392 Σελ. 105 Πολεμική Βιομηχανία 36.Α.ι.4 Άρθρ.2.-1.Οι ανωτέρω λαμβάνουν ως βασικάς μηνιαίας αποδοχάς τας δια την κατηγορίαν των, από πλευράς ετών υπηρεσίας ή προϋπηρεσίας από της κτήσεως διπλώματος, οριζομένας τοιαύτας, βάσει του Ν.Δ. 1138/72 "περί του τρόπου ρυθμίσεως των όρων αμοιβής και εργασίας ιδιωτικού δικαίου προσωπικού του Δημοσίου κ.λ.π.", προκειμένου περί των όρων αμοιβής διπλωματούχων Μηχανικών Πτυχιούχων ανωτάτων Σχολών απασχολουμένων επί σχέσει εργασίας Ιδιωτικού Δικαίου εις το Δημόσιον, ΝΠΔΔ και ΟΤΑ προσαυξανομένου του κατωτάτου ορίου μέχρι και 60%. 2.Αι σχέσεις μεταξύ του Δημοσίου και των κατά τα ανωτέρω προσληφθησομένων ως προς τα υπό λοιπά θέματα ρυθμίζονται υπό της εκάστοτε ισχυούσης συναφούς Νομοθεσίας.

[Source: greek_legal_code_raptarchis | Tokens: 11377]